

GRADSKO VIJEĆE

KLASA: 335-01/15-01/01

URBROJ: 2186/18-02/1-19-4

Ludbreg, 06.12. 2019.

**PRIJEDLOG**

Na temelju odredbe članka 58. Zakona o ugostiteljskoj djelatnosti (»Narodne novine« br. 85/15, 121/16, 99/18, 25/19, 98/19), članka 35. Zakona o lokalnoj i područnoj (regionalnoj) samoupravi (“Narodne novine” br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17) i članka 33. Statuta Grada Ludbrega („Službeni vjesnik Varaždinske županije“ br. 23/09,17/13 i 40/13-pročišćeni tekst, 12/18, 55/18-pročišćeni tekst, 40/19) Gradsko vijeće Grada Ludbrega na 17. sjednici održanoj dana 06.12. 2019. godine donijelo je,

**ODLUKU**

o izmjenama i dopunama Odluke o

ugostiteljskoj djelatnosti na području

Grada Ludbrega

**Članak 1.**

U članku 1. stavku 1. Odluke o ugostiteljskoj djelatnosti na području Grada Ludbrega („Službeni vjesnik Varaždinske županije“ broj 54/15- dalje u tekstu Odluka) **iza riječi** „usluge“ **stavlja se zarez i** **dodaju se riječi** „obavljanje ugostiteljskih djelatnosti izvan ugostiteljskog objekta“.

**Članak 2.**

U članku 3. stavku 1. Odluke **iza riječi** „85/15“ **stavlja se zarez i dodaju se riječi** „121/16, 99/18, 25/19, 98/19“.

**Članak 3.**

U članku 6. stavku 1. Odluke **riječi** „nadležnog ureda“ **zamjenjuju se riječima** „nadležnog upravnog tijela“ i **riječi** „Jedinstvenog upravnog odjela“ zamjenjuju se riječima Upravnog odjela za razvojne projekte, društvene djelatnosti i lokalnu samoupravu“.

U stavku 2. istog članka  **riječi** „uz obavezu isticanja i pridržavanja istaknutih cijena te izdavanje čitljivog i točnog računa za pruženu uslugu“ **zamjenjuju se riječima** **„**uz obavezu isticanja tvrtke odnosno naziva, isticanja i pridržavanja istaknutih cijena, izdavanja čitljivog i točnog računa za pruženu uslugu i isticanja na vidljivom mjestu oznake o zabrani usluživanja alkoholnih pića, drugih pića i/ili napitaka koji sadržavaju alkohol osobama mlađim od 18 godina te poštivanja te zabrane.“

**Članak 4.**

U članku 7. stavku 1. Odluke **iza riječi** „ toč.1.“ **dodaju se riječi**: „ i člankom 3. st. 1.“.

**Članak 5.**

U članku 12. stavku 3. Odluke **riječi „**Jedinstvenog upravnog odjela**“ zamjenjuju se riječima**: „Upravnog odjela “.

**Članak 6.**

U drugim neizmijenjenim dijelovima predmetna Odluka ostaje u cijelosti na snazi.

Ova Odluka stupa na snagu prvog dana od dana objave u „Službenom vjesniku Varaždinske županije“.

**Predsjednik Gradskog vijeća:**

**Antun Šimić**

**OBRAZLOŽENJE**

Zakonom o izmjenama i dopunama Zakona o ugostiteljskoj djelatnosti („Narodne novine“ broj99/18.) izmijenjen je članak 9. stavak 3. podstavak 1. i članak 12. stavak 2. Zakona o ugostiteljskojdjelatnosti te je u skladu s navedenim izmjenama i dopunama, potrebno uskladiti postojeću Odluku ougostiteljskoj djelatnosti.

Člankom 9. stavkom 3. podstavkom 1. Zakona o ugostiteljskoj djelatnosti prije aktualnihizmjena, izvršnom tijelu, odnosno Gradonačelniku dana je mogućnost određivanja ranijeg završetkaradnog vremena isključivo ugostiteljskih objekata iz skupina „Restorani“ i „Barovi“ iz stavka 1.podstavka 1. istog članka. Budući da je zakonodavac uvidio da za skupine „Catering objekti“ i „Objektijednostavnih usluga“ nema zakonske mogućnosti određivanja ranijeg završetka radnog vremena,izmijenjen je članak 9. stavak 3. podstavak 1. Zakona o ugostiteljskoj djelatnosti na način da jeomogućeno da se i navedenim skupinama odredi mogućnost ranijeg završetka radnog vremena u skladus kriterijima propisanim člankom 2. stavkom 3. Odluke o ugostiteljskoj djelatnosti. U skladu s navedenim, predložena je izmjena članka 7. Odluke o ugostiteljskoj djelatnosti.

U skladu s izmjenama članka 12. stavka 2. Zakona o ugostiteljskoj djelatnosti predlažu se izmijene i dopune članak 6. stavka 2. Odluke kojim su definirane obveze pružatelja ugostiteljskih usluga izvan ugostiteljskog objekta. U skladu sa Zakonom, izmjenama i dopunama se uz ranije obveze propisuju obveze isticanja tvrtke odnosno naziva i zabrane usluživanja alkoholnih pića i napitaka koja sadržavaju alkohol maloljetnim osobama. Slijedom navedenog, predlaže se donošenje Odluke o izmjenama i dopunama Odluke o ugostiteljskoj djelatnosti u predloženom sadržaju.